„**МАМА ЦЕНТАР“ - БЕСПЛАТНИ ПРОГРАМИ ЗА ТРУДНИЦЕ, РОДИТЕЉЕ И ЊИХОВЕ БЕБЕ**
Градска општина Стари град, у оквиру „Мама центра“ организује бесплатне програме за родитеље у циљу оснаживања везе између њих и њихових тек рођених беба.

Програми ће се организовати у просторијама Градске општине Стари град као и у СРПЦ „25. мај – Милан Гале Мушкатировић“”.

У наредном периоду сви заинтересовани родитељи као и труднице моћи ће да се пријаве на неки од следећих програма:

* **Пливање за бебе од 6 месеци до 3 године**Циљ овог програма је да различитим вежбама стимулишемо телесни развој најмлађих у тренутку када је тај процес најинтензивнији, а то је од 6.месеци до 3.године.

Школа пливања за бебе организује се у СРПЦ ”25. мај - Милан Гале Мушкатировић”, у малом базену где је температуре воде 29 степени, који је веома осветљен и пружа топлу атмосферу за родитеље и бебу. Термини се одржавају два пута недељно у трајању од два сата, а потребно је да родитељи понесу пелене за воду. Број места је ограничен
на петнаест полазника по групи.

* **Пливање за родитеље и децу**

СРПЦ „25.мај - Милан Гале Мушкатировић” у сарадњи са ГО Стари
град организује бесплатне термине за пливање за родитеље и децу узраста од 7 до 14 година.

Информације о терминима овог програма можете пронаћи у просторијама Услужног центра општине.

* **Бејби школа за децу од 2 до 12 месеци**

У оквиру „Бејби школе“, полазнице и полазници ће са својим бебама проћи кроз процесе увођења немлечне исхране, базалне стимулације као и кроз третмане масаже за бебе. \*

* **Мала школа за децу од 1 до 2 године**

У оквиру ове школице полазнице и полазници добиће практичне савете за одвикавање од пелена, полазак у јаслице као и вежбе за грубу моторику и проговарање. \*

* **Мрвица - школица за децу од 2 до 3 године**

У оквиру ове школице родитељи добијају практичне савете и вежбе за фину моторику као и савете како на најбољи начин градити дечији имунитет. \*

\*Програм се одржава по принципу блок наставе једном месечно и то бејби школа у октобру, мала школа у новембру и “мрвица” у децембру.

* **Школа за труднице**

Градска општина Стари град организује бесплатну школу за труднице од 6. месеца трудноће. Програм се одржава према Батутовом програму, а пре почетка погађања школе трудница мора имати дозволу свог изабраног лекара.